stanford-oval/wikipedia huggingface dataset:
ยรรยงก์ ถนอมพิชัยธำรง

| ยรรยงก์ ถนอมพิชัยธำรงม> ป.ช., ม.ว.ม..ข้อมูลส่วนบุคคล |
| --- | --- |
เกิด: 30 พฤษภาคม พ.ศ. 2482 (85 ปี) อำเภอเมืองสระบุรี จังหวัดสระบุรี
พรรคการเมือง: โอกาสไทย (2561—ปัจจุบัน)

ยรรยงก์ ถนอมพิชัยธำรง (เกิด 30 พฤษภาคม พ.ศ. 2482) อดีตสมาชิกสภาผู้แทนราษฎร แบบบัญชีรายชื่อ สังกัดพรรครักษ์ผืนป่าประเทศไทย ปัจจุบันคือ พรรคโอกาสไทย อดีตอธิบดีกรมป่าไม้
ประวัติ

ยรรยงก์ ถนอมพิชัยธำรง เกิดเมื่อวันที่ 30 พฤษภาคม พ.ศ. 2482 สำเร็จการศึกษาระดับปริญญาตรี Bachelor of Science in Forestry UNIVERSITY OF THE PHILIPPINES ประเทศฟิลิปปินส์
การทำงาน

ยรรยงก์ เคยรับราชการเป็นข้าราชการพลเรือนในสังกัดกรมป่าไม้ เคยดำรงตำแหน่ง ป่าไม้จังหวัด ป่าไม้เขต ผู้อำนวยการกอง รองอธิบดีกรมป่าไม้ ผู้ตรวจราชการกระทรวงเกษตรและสหกรณ์
ภายหลังเกษียณอายุราชการได้เข้าร่วมงานการเมืองกับนายดำรงค์ พิเดช หัวหน้าพรรครักษ์ผืนป่าประเทศไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในระบบบัญชีรายชื่อ ลำดับ 2 และได้รับเลือกตั้งเป็นสมาชิกสภาผู้แทนราษฎรสมัยแรก
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2526 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2523 –  เหรียญราชการชายแดน (ช.ด.)
พ.ศ. 2535 –  เหรียญจักรพรรดิมาลา (ร.จ.พ.)
ผักชีล้อม

บทความนี้เกี่ยวกับผักชีล้อมที่ใช้เป็นผัก สำหรับผักชีล้อมที่ใช้เป็นเครื่องเทศ ดูที่ ยี่หร่าฝรั่ง
| ผักชีล้อม |
| --- | --- |

ต้นผักชีล้อมในญี่ปุ่น
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับผักชี Apiales
วงศ์:: วงศ์ผักชี Apiaceae
สกุล:: Oenanthe Oenanthe (plant) (Blume) DC.
สปีชีส์:: Oenanthe javanica
ชื่อทวินาม
Oenanthe javanica (Blume) DC.

ชื่อพ้อง
   Cyssopetalum javanicum Turcz.  Dasyloma corticatum Miq.  Dasyloma japonicum Miq.  Dasyloma javanicum (Blume) Miq.  Dasyloma laciniatum (Blume) Miq.  Dasyloma latifolium Lindl.  Dasyloma subbipinnatum Miq.  Falcaria javanica (Blume) DC.  Falcaria laciniata (Blume) DC.  Oenanthe decumbens Koso-Pol.  Oenanthe kudoi Suzuki & Yamam.  Oenanthe normanii F.P. Metcalf  Oenanthe stolonifera Wall. ex DC  Oenanthe subbipinnata (Miq.) Drude  Phellandrium stoloniferum Roxb.  Sium javanicum Blume 
ผักชีล้อม (ชื่อวิทยาศาสตร์: Oenanthe javanica) เป็นพืชในสกุล Oenanthe ที่มีต้นกำเนิดจากเอเชียตะวันออก สูงประมาณ 1 เมตร ใบแบนรีขอบจัก ดอกเป็นกระจุกสีขาว ผลกลมค่อนข้างยาว มักขึ้นในที่ชื้นแฉะ มีการกระจายพันธุ์ตามธรรมชาติอย่างแพร่หลายในเอเชียเขตร้อนและเขตกึ่งร้อน และยังเป็นพืชพื้นถิ่นของรัฐควีนส์แลนด์ ประเทศออสเตรเลีย ในขณะเดียวกันก็ถือเป็นพืชต่างถิ่นที่รุกรานในรัฐหลายรัฐของสหรัฐ
ระเบียงภาพ

ใบและดอกผักชีล้อม
มัดผักชีล้อม
ยำผักชีล้อมของเกาหลี
แหล่งข้อมูลอื่น

ข้อมูลที่เกี่ยวข้องกับ ผักชีล้อม ที่วิกิสปีชีส์
วิกิมีเดียคอมมอนส์มีสื่อเกี่ยวกับ Oenanthe javanica
| การแยกแยะหน่วยอนุกรมวิธาน |
| --- | --- |
Oenanthe javanica:  Wikidata: Q905974  Wikispecies: Oenanthe javanica  EoL: 392724  EPPO: OENJA  FNA: 200015685  FoC: 200015685  GBIF: 5371886  GRIN: 102119  iNaturalist: 359175  IPNI: 845307-1  IRMNG: 11061207  ITIS: 506796  IUCN: 168749  NCBI: 49556  NZOR: 49f7c40a-b1ec-4d5c-9e92-8ad6a1a94858  PfaF: javanica Oenanthe javanica  Plantarium: 25266  Plant List: kew-2390073  PLANTS: OEJA2  POWO: urn:lsid:ipni.org:names:845307-1  Tropicos: 1700468 
Sium javanicum:  Wikidata: Q38438360  GBIF: 3640044  IPNI: 849006-1  NZOR: 0ec5c155-c906-4062-9e11-953f386b1ef4  POWO: urn:lsid:ipni.org:names:849006-1  Tropicos: 1702969 
| --- | --- |
ฐานข้อมูลการควบคุมรายการหลักฐาน: ประจำชาติ :  ญี่ปุ่น
วัดเชิงเลน (จังหวัดนนทบุรี)

สำหรับสถานที่อื่นที่มีชื่อเดียวกัน ดูที่ วัดเชิงเลน
| วัดเชิงเลน |
| --- | --- |

ที่ตั้ง: เลขที่ 1 หมู่ที่ 8  ตำบลท่าอิฐ อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระครูนนทคุณพิพัฒน์ (ประเสริฐ อมโร ป.ธ.4)
 สถานีย่อยพระพุทธศาสนา
วัดเชิงเลน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 8 บ้านหัวเตย ตำบลท่าอิฐ อำเภอปากเกร็ด จังหวัดนนทบุรี มีเนื้อที่ตั้งวัด 16 ไร่
สันนิษฐานว่าวัดเชิงเลนสร้างขึ้นในสมัยกรุงศรีอยุธยาตอนกลาง พร้อมกับวัดท้ายอ่าวและวัดเชิงท่าทางฝั่งตะวันออกของแม่น้ำ แต่วัดท้ายอ่าวและวัดเชิงท่าไม่มีภิกษุจำพรรษาจึงกลายเป็นวัดร้างไป แต่เดิมนั้นบริเวณวัดเป็นที่สระหรือเชิงเลน จึงมีนามว่า "วัดเชิงเลน" ตามลักษณะภูมิประเทศที่ตั้งวัด ต่อมาใน พ.ศ. 2450 นายเอี่ยมและนางพร อำแดง ได้บริจาคที่ดินและปรับปรุงวัด ต่อมาได้เปลี่ยนแปลงปรับปรุงใหม่จากกุฏิทรงโบราณเป็นทรงปั้นหยา วัดได้รับการอุปภัมภ์จากตระกูลนุ่มไทย ได้รับพระราชทานวิสุงคามสีมาเมื่อวันที่ 1 เมษายน พ.ศ. 2456 ในสมัยพระครูนนทคุณพิพัฒน์ เจ้าอาวาสรูปปัจจุบัน ได้พัฒนาวัดโดยสร้างอาสนะต่าง ๆ รวมทั้งจัดการศึกษาและสาธารณูปโภค
อาคารเสนาสนะที่สำคัญได้แก่ อุโบสถ เป็นอาคารคอนกรีตเสริมเหล็ก ภายในประดิษฐานพระพุทธรูปปางมารวิชัย ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็ก 2 ชั้น กุฏิสงฆ์ เป็นอาคารครึ่งตึกครึ่งไม้และเป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2545 และศาลาบำเพ็ญกุศล สร้างด้วยคอนกรีตเสริมเหล็ก วัดมีปูชนียวัตถุที่สำคัญได้แก่ ธรรมาสน์แบบโบราณ 1 หลัง และตู้พระไตรปิฎก 1 หลัง นอกจากนั้นยังมีพระพุทธรูปอยู่ในศาลาการเปรียญอีก 1 องค์
เชิงอรรถและอ้างอิง

↑  ต่อมากรมชลประทานได้ย้ายหน่วยงานบางส่วนมาจากเขตดุสิต กรุงเทพมหานคร มาตั้งที่อำเภอปากเกร็ดและอำเภอเมืองนนทบุรี จึงเวนคืนที่ดินตั้งแต่ที่ติดกับถนนติวานนท์ฝั่งตะวันตกจรดถึงแม่น้ำเจ้าพระยา วัดท้ายอ่าวและวัดเชิงท่าอยู่ในเขตพื้นที่เวนคืนที่ดินของกรมชลประทาน ประกอบด้วยไม่มีพระภิกษุและสามเณรจำพรรษา กรมการศาสนาจึงประกาศยกเลิกวัดท้ายอ่าวและวัดเชิงท่า ภายหลังชาวบ้านพากันเรียกชื่อวัดท้ายอ่าวว่าวัดหน้าโบสถ์บ้าง วัดหลวงพ่อเสือบ้าง
↑  "วัดเชิงเลน". กระทรวงการท่องเที่ยวและกีฬา.[ลิงก์เสีย]
↑  "วัดเชิงเลน". ศูนย์ข้อมูลกลางทางวัฒนธรรม.
↑  สมคิด ทองสิมา, บุญมา ศรีสุรเมธี (2526). ประวัติวัดทั่วราชอาณาจักร เล่ม 2. กรมการศาสนา กระทรวงศึกษาธิการ. p. 403.
วัดกาหลง (จังหวัดสมุทรปราการ)

บทความนี้เกี่ยวกับวัดกาหลงในจังหวัดสมุทรปราการ สำหรับวัดกาหลงในจังหวัดสมุทรสาคร ดูที่ วัดกาหลง (จังหวัดสมุทรสาคร)
| วัดกาหลง |
| --- | --- |

ที่ตั้ง: เลขที่ 1 หมู่ที่ 9 ทางหลวงท้องถิ่น สป.ถ 42-001 ตำบลเปร็ง อำเภอบางบ่อ จังหวัดสมุทรปราการ 10560
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรโชติวัฒน์ (สนั่น สุมโน)
 สถานีย่อยพระพุทธศาสนา
วัดกาหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านกาหลง ตำบลเปร็ง อำเภอบางบ่อ จังหวัดสมุทรปราการ ที่ดินตั้งวัดมีเนื้อที่ 11 ไร่ 3 งาน 20 ตารางวา
วัดกาหลงสร้างเมื่อ พ.ศ. 2477 โดยมีนายวุ่นและนางจันทร์ จีนกลับ เป็นผู้ถวายที่ดินและดำเนินการสร้างวัด ในการบูรณะวัดบำรุงวัดก็ได้อาศัยผู้สร้างวัดพร้อมกับลูกหลานและประชาชนในท้องถิ่นนี้ร่วมใจกันเสมอมา วัดกาหลงได้รับพระราชทานวิสุงคามสีมาเมื่อวันที่ 18 กุมภาพันธ์ พ.ศ. 2495 ได้รับพระราชทานวิสุงคามสีมาอีกครั้งเมื่อ พ.ศ. 2531 เขตวิสุงคามสีมากว้าง 12.20 เมตร ยาว 29.40 เมตร ได้ผูกพัทธสีมาเมื่อ พ.ศ. 2497
ปูชนียวัตถุของวัดได้แก่ หลวงพ่อใหญ่ หลวงพ่อดำ หลวงพ่อขาว หลวงพ่อปานหน้าตัก 84 นิ้ว และศาลแม่ตะเคียน
รายนามเจ้าอาวาส

พระอาจารย์แสวง ปภากโร
พระอธิการช่วง ฐิตมโน
พระปลัดทองเย็น
พระครูบุญญวรบุญญากร
พระครูไพศาลธรรมพินิต
พระครูสมุทรโชติวัฒน์ (สนั่น สุมโน)
Marisa (ชั้นแกสโทรโพดา)

| Marisa |
| --- | --- |

ภาพหันข้างของเปลือกหอย Marisa cornuarietis

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: หอยฝาเดียว Gastropoda
ชั้นย่อย:: Caenogastropoda Caenogastropoda
อันดับ:: Architaenioglossa Architaenioglossa
วงศ์:: Ampullariidae Ampullariidae
สกุล:: Marisa Marisa J. E. Gray, 1824

Marisa เป็นสกุลของหอยทากน้ำจืดในวงศ์ Ampullariidae
ชนิด

ปัจจุบันมี 2 ชนิด:
Marisa cornuarietis (Linnaeus, 1758)
Marisa planogyra Pilsbry, 1933
อ่านเพิ่ม

Cowie R. H. & Thiengo S. C. (2003). The apple snails of the Americas (Mollusca: Gastropoda: Ampullariidae: Asolene, Felipponea, Marisa, Pomacea, Pomella): a nomenclatural and type catalog. Malacologia 45: 41-100.
| --- | --- |
การแยกแยะหน่วยอนุกรมวิธาน:  Wikidata: Q3229134  BOLD: 103811  EPPO: 1MARIG  GBIF: 2292585  iNaturalist: 149882  IRMNG: 1429001  ITIS: 73194  NCBI: 75125  WoRMS: 737468
การทำชู้

"ชู้" เปลี่ยนทางมาที่นี่ สำหรับภาพยนตร์ ดูที่ ชู้ (ภาพยนตร์)
การทำชู้ คือ การมีเพศสัมพันธ์กับบุคคลที่มิใช่คู่สมรส ซึ่งถือกันว่า เป็นเรื่องน่าประณามตามเหตุผลทางสังคม ศาสนา ศีลธรรม หรือกฎหมาย แม้กิจกรรมทางเพศที่ถือเป็นการทำชู้ รวมถึงผลที่ตามมาในทางสังคม ศาสนา และกฎหมายนั้น จะแตกต่างกันไปในแต่ละวัฒนธรรม แต่แนวคิดเกี่ยวกับการทำชู้มีอยู่ในหลายวัฒนธรรม ทั้งยังเป็นไปในทำนองเดียวกันในศาสนาคริสต์ ศาสนาอิสลาม และศาสนายิว โดยทั่วไปการร่วมประเวณีแม้ครั้งเดียวก็ถือกันว่า เพียงพอแล้วที่จะนับเป็นการทำชู้
ในภาษาไทยปัจจุบัน คำว่า ชู้ หมายถึง ชายที่มีความสัมพันธ์กับหญิงที่มิใช่คู่สมรส ดังนั้น ชายทำชู้ เรียกว่า เป็นชู้ หญิงทำชู้ เรียกว่า มีชู้ เช่น ประมวลกฎหมายแพ่งและพาณิชย์ มาตรา 1516 ที่แก้ไขเพิ่มเติมเมื่อ พ.ศ. 2550 บัญญัติว่า "เหตุฟ้องหย่ามีดังต่อไปนี้ (1) สามีหรือภริยา...เป็นชู้หรือมีชู้"
ในทางประวัติศาสตร์ หลาย ๆ วัฒนธรรมมองว่า การทำชู้เป็นอาชญากรรมร้ายแรงอย่างยิ่ง บางวัฒนธรรมก็กำหนดให้มีโทษทัณฑ์ร้ายแรง โดยเฉพาะสำหรับผู้หญิง และบางทีก็สำหรับผู้ชายด้วย โทษที่ลงนั้นก็เป็นต้นว่า ประหารชีวิต ตัดอวัยวะ หรือทรมาน การลงโทษดังกล่าวค่อย ๆ เสื่อมความนิยมลงตั้งแต่คริสต์ศตวรรษที่ 19 โดยเฉพาะในประเทศตะวันตก ส่วนในบางประเทศที่การทำชู้ยังเป็นความผิดอาญาอยู่ โทษที่ลงก็มีปรับเงินไปจนถึงเฆี่ยนตี แม้กระทั่งประหารชีวิตก็มี นอกจากนี้ นับตั้งแต่คริสต์ศตวรรษที่ 20 เป็นต้นมา กฎหมายอาญาที่ให้ลงโทษการทำชู้นั้นกลายเป็นที่ถกเถียง ประเทศตะวันตกส่วนใหญ่เลิกประกาศให้การทำชู้เป็นความผิดอาญา และองค์การระหว่างประเทศหลายองค์การก็เรียกร้องให้ยกเลิกกฎหมายที่ประกาศให้การทำชู้เป็นความผิดอาญา โดยเฉพาะหลังจากที่เกิดเหตุการณ์ลงโทษผู้ทำชู้ด้วยการปาหินให้ตายในหลาย ๆ ประเทศ อย่างไรก็ดี แม้ในท้องที่ที่เลิกประกาศให้การทำชู้เป็นความผิดอาญาแล้ว การทำชู้ก็ยังมีผลบางประการในทางกฎหมาย โดยเฉพาะในท้องที่ที่ใช้กฎหมายว่าด้วยการหย่าที่อ้างอิงความประพฤติผิดของคู่สมรส ที่ซึ่งการทำชู้มักเป็นเหตุให้ฟ้องหย่าได้ และอาจเป็นปัจจัยในการตกลงแบ่งทรัพย์สิน ตกลงเรื่องใช้อำนาจปกครองบุตร หรือปฏิเสธให้ค่าอุปการะเลี้ยงดูด้วย
ปัจจุบัน ท้องที่ที่ประกาศให้การทำชู้เป็นความผิดอาญานั้น ส่วนใหญ่เป็นประเทศที่ประชาชนโดยมากถือศาสนาอิสลาม อีกจำนวนหนึ่งเป็นประเทศแถบกึ่งซาฮาราแอฟริกาซึ่งประชาชนโดยมากถือศาสนาคริสต์ ที่เหลือ ได้แก่ ฟิลิปปินส์ ไต้หวัน และรัฐบางรัฐของสหรัฐ สำหรับประเทศมุสลิมที่ใช้กฎหมายชะรีอะฮ์ในกระบวนการยุติธรรมทางอาญานั้น ผู้ทำชู้อาจถูกลงโทษด้วยการปาหินให้ตาย มีประเทศ 15 ประเทศที่ให้การปาหินเป็นการลงโทษที่ชอบด้วยกฎหมาย แต่ในบรรดาประเทศเหล่านั้น มีเพียงอิหร่านกับโซมาเลียที่ยังปาหินกันอยู่
เฮ้ ชาวสลาฟ

| --- | --- |
บทร้องในภาษาโครเอเชีย ได้ตีพิมพ์ในนิตยสาร บทร้องดังกล่าวได้กลายเป็นเพลงชาติยูโกสลาเวียในเวลาต่อมา
เนื้อร้อง: ซาโม โทมาชิค, 1834
ทำนอง: ไม่ทราบชื่อ
รับไปใช้: พ.ศ. 2520 (by law, temporary) พ.ศ. 2541 (บัญญัติไว้ในรัฐธรรมนูญ)
เลิกใช้: พ.ศ. 2534 พ.ศ. 2549

ตัวอย่างเสียง
เฮ้ ชาวสลาฟ (บรรเลงโดยดุริยางค์กองทัพเรือสหรัฐ)ไฟล์ ช่วยเหลือ
 
เฮ้ ชาวสลาฟ เป็นเพลงปลุกใจของชาวสลาฟ ประพันธ์คำร้องครั้งแรก พ.ศ. 2377 โดยนักกวีชาวสโลวัก ซาโม โทมาชิค (Samo Tomášik) ขณะนั้นเขาอยู่ที่กรุงปราก เพลงนี้มีชื่อเรียกอย่างอื่นอย่าง เฮ้ ชาวสโลวัก (Hej, Slováci) และตั้งแต่นั้นมาใช้เพลงนี้เป็นเพลงของกลุ่มอุดมการณ์ร่วมสลาฟ โดยเพลงนี้ใช้เป็นเพลงชาติของสาธารณรัฐสโลวักที่ 1 สหพันธ์สาธารณรัฐประชาชนยูโกสลาเวีย และเซอร์เบียและมอนเตเนโกร รวมทั้งเป็นเพลงชาติของชาวสโลวักอย่างไม่เป็นทางการ เพลงนี้ได้รับอิทธิพลมาจากเพลงชาติโปแลนด์ "มาซูแร็กดอมบรอฟสกีแยกอ" ตั้งแต่ปี พ.ศ. 2469 โดยเพลงเฮ้ ชาวสลาฟ ของยูโกสลาเวียมีท่วงทำนองบรรเลงที่ช้ากว่าเพลงมาซูแร็กดอมบรอฟสกีแยกอ
ในภาษาเซอร์เบีย-โครเอเชีย มีความแตกต่างกันในการใช้อักษรละตินและอักษรซีริลลิกของเพลง เฮ้ ชาวสลาฟ ดังนี้:
Hej, Slaveni หรือ Hej, Sloveni (ละติน)
Хеј, Славени หรือ Хеј, Словени (เซิร์บซีริลลิก)
โดยชื่อในภาษามาซิโดเนีย Sloveni (Еј, Словени) และ ภาษาสโลวีเนีย (Hej, Slovani) ซึ่งเดิมเป็นภาษาสโลวัก (Hej, Slováci)
สโลวาเกีย

| ภาษาสโลวัก | สัทอักษรสากล | คำแปล |
| --- | --- | --- |
|  Hej, Slováci, ešte naša slovenská reč žije, Dokiaľ naše verné srdce za náš národ bije. Žije, žije, duch slovenský, bude žiť na veky, Hrom a peklo, márne vaše proti nám sú vzteky! Jazyka dar sveril nám Boh, Boh náš hromovládny, Nesmie nám ho teda vyrvať na tom svete žiadny; I nechže je koľko ľudí, toľko čertov v svete; Boh je s nami: kto proti nám, toho Parom zmetie. I nechže sa aj nad nami hrozná búrka vznesie, Skala puká, dub sa láme a zem nech sa trasie; My stojíme stále pevne, ako múry hradné Čierna zem pohltí toho, kto odstúpi zradne! |  |  เฮ้ ชาวสโลวักเอ๋ย ภาษาของเรา ภาษาสโลวักยังคงดำรงอยู่ ตราบใดที่หัวใจอันซื่อสัตย์ของเรา ยังคงเต้นดังระรัวเพื่อชาติของเรา ยืนยง ดำรงอยู่ในจิตวิญญาณชาวสโลวัก จักดำรงอยู่ชั่วนิตย์นิรันดร์ อัสนีบาตและนรกเอ๋ย อันความพิโรธของเจ้า ต่อเรานั้นช่างไร้ค่าเสียเปล่า! พระผู้เป็นเจ้าทรงประทานภาษาแด่เรา พระผู้ทรงกวัดแกว่งอัสนีบาตของเรา ฉนั้นแล้วจักมิมีผู้ใดในโลกา มาพรากจากเราไปได้ และต่อให้ชนทั้งหลายมากมาย เป็นเช่นมารร้ายในโลกา พระเจ้าทรงสถิตข้างเรา ผู้ที่ต่อต้านเรา จักถูกเทพเปรูนขจัดสิ้นไป และแม้จักมีพายุใหญ่อันโหดร้าย พัดโหมกระหน่ำเหนือเรา ก้อนหินแตกร้าว ต้นโอ๊กหักโค่น และโลกาสั่นสะเทือนก็ตาม เราก็จักยืนหยัดอย่างมั่นคง เฉกเช่นกำแพงประสาท ขอให้ผืนปฐพีสีดำจงกลืนกิน มันผู้ยอมจำนนอย่างผู้ทุรยศ! |
ยูโกสลาเวีย

เฮ้ ชาวสลาฟ เป็นเพลงชาติของยูโกสลาเวีย ตั้งแต่ พ.ศ. 2486 ถึง พ.ศ. 2534 (48 ปี) โดยประกาศใช้อย่างเป็นทางการ (ในพิธีสาบานตน) ที่จะแก้ไขรัฐธรรมนูญแห่งสหพันธ์สาธารณรัฐสังคมนิยมแห่งยูโกสลาเวีย โดยได้รับการรับรองโดยรัฐธรรมนูญเมื่อ 25 พฤศจิกายน พ.ศ. 2531 หลังจากที่ 43 ปีที่ประกาศใช้ โดยยังคงใช้ในฐานะเพลงพฤตินัยตัวแทนเพียงตามกฎหมายที่สอดคล้องกับความเป็นจริง
| ภาษาเซอร์เบีย-โครเอเชีย อักษรซีริลลิก | ปริวรรตเป็นอักษรละติน | คำแปล |
| --- | --- | --- |
| Хеј Словени, јоште живи  Реч (Дух)1 наших дедова  Док за народ срце бије  Њихових синова    Живи, живи дух словенски  Живеће веков'ма  𝄆 Залуд прети понор пакла,  Залуд ватра грома 𝄇    Нек' се сада и над нама  Буром све разнесе  Стена пуца, дуб се лама,  Земља нек' се тресе    Ми стојимо постојано  Како клисурине,  𝄆 Проклет био издајица  Своје домовине! 𝄇 | Hej Sloveni, jošte živi  Reč (duh)1 naših djedova  Dok za narod srce bije  Njihovih sinova    Živi, živi duh slovenski  Živjet će vekov'ma  𝄆 Zalud preti ponor pakla  Zalud vatra groma 𝄇    Nek se sada i nad nama  Burom sve raznese  Stena puca, dub se lama  Zemlja nek se trese    Mi stojimo postojano  Kako klisurine  𝄆 Proklet bio izdajica  Svoje domovine! 𝄇 | เฮ้ ชาวสลาฟ ยังคงดำรงอยู่  ในจิตวิญญาณแห่งบรรพชน  ตราบที่ดวงใจของเหล่าบุตรหลานพร้อม  สู้เพื่อประเทศชาติ    ยังสถิต สถิตในจิตวิญญาณชาวสลาฟ  มันจะสถิตไปชั่วศตวรรษ!  𝄆 เป็นภัยคุกคามต่อเหวนรก  เห็นได้ชัดว่าไฟแห่งฟ้าร้อง 𝄇    ขอให้ทุกสิ่งที่อยู่เหนือเรา  ถูกลมบูราพัดให้หายไป  ก้อนหินร้าว ต้นโอ๊กแตก   ให้โลกสั่นสะเทือน    เราหยัดยืนอย่างมั่นคง  เปรียบดังหน้าผา  𝄆 ขอให้เขาถูกสาปแช่งเป็นผู้ทรยศ  ในดินแดนบ้านเกิดของเขา! 𝄇 |
โดยเนื้อร้องบทที่1 ในวรรคที่2ของเนื้อร้อง ทางฝั่งตะวันตก ขับร้องว่า "Реч (Дух)" Reč (Duh) แต่ทางฝั่งตะวันออก เปลี่ยนเป็น "Дух (Реч)" Duh (Reč)
ยูโกสลาเวีย > ภาษาต่างๆในดินแดนสลาฟใต้

| ภาษามาซีโดเนีย อักษรซีริลลิก | ปริวรรตเป็นอักษรละติน | คำแปล |
| --- | --- | --- |
| Еј, Словени, жив е тука  зборот свет на родот  штом за народ срце чука  преку син во внукот!  Жив е вечно, жив е духот  словенски во слога.  𝄆 Не нѐ плашат адски бездни  ниту громов оган! 𝄇  Пустошејќи, нека бура  и над нас се втурне!  Пука даб и карпа сура,  тлото ќе се урне:  Стоиме на стамен-прагот  - клисури и бедем!  𝄆 Проклет да е тој што предал  Родина на врагот! 𝄇 | Ej, Sloveni, živ e tuka  zborot svet na rodot  štom za narod srce čuka  preku sin vo vnukot!  Živ e večno, živ e duhot  slovenski vo sloga.  𝄆 Ne nè plašat adski bezdni  nitu gromov ogan! 𝄇  Pustošejḱi, neka bura  i nad nas se vturne!  Puka dab i karpa sura,  tloto ḱe se urne:  Stoime na stamen-pragot  - klisuri i bedem!  𝄆 Proklet da e toj što predal  Rodina na vragot! 𝄇 | Hey, Slavs, herein lives on  the sacred word of our lineage  as long as the heart beats for our nation  from son to grandson!  The Slavic spirit lives on  forever in unity.  𝄆 Infernal abysses do not frighten us,  nor the blazes of thunder. 𝄇  May a bora devastate  and rage above us!  Oak trees and ashen rocks will crack,  the earth will cave in:  For we stand at the doorstep of  gorges and bulwarks!  𝄆 Cursed is he who betrays his  homeland to the enemy! 𝄇 |
| ภาษาบอสเนีย | ภาษาสโลวีเนีย | ภาษามอนเตเนโกร |
| --- | --- | --- |
| Hej Slaveni, jošte živi,  Duh naših djedova,  Dok za narod srce bije  Njihovih sinova.    Živi, živi duh slavenski  Živjeće vjekov'ma  𝄆 Zalud prijeti ponor pakla  Zalud vatra groma. 𝄇    Nek se sada i nad nama  Burom sve raznese,  Stijena puca, dub se lama,  Zemlja nek se trese.    Mi stojimo postojano  Kano klisurine,  𝄆 Proklet bio izdajica  Svoje domovine. 𝄇 | Hej Slovani, naša reč  slovanska živo klije  dokler naše verno srce  za naš narod bije    Živi, živi, duh slovanski,  bodi živ na veke,  𝄆 grom in peklo, prazne vaše  proti nam so steke 𝄇    Naj tedaj nad nami  strašna burja se le znese,  skala poka, dob se lomi,  zemlja naj se strese    Bratje, mi stojimo trdno  kakor zidi grada,  𝄆 črna zemlja naj pogrezne  tega, kdor odpada! 𝄇 | Hej Sloveni, jošte živi,  Duh naših đedova,  Dok za narod srce bije  Njihovih sinova.    Živi, živi duh slovenski  Živjeće vjekov'ma  𝄆 Zalud prijeti ponor pakla  Zalud vatra groma. 𝄇    Nek se sada i nad nama  Burom sve raznese,  Stijena puca, dub se lama,  Zemlja nek se trese.    Mi stojimo postojano  Kano klisurine,  𝄆 Proklet bio izdajica  Svoje domovine. 𝄇 |
ยูโกสลาเวีย > เซอร์เบียและมอนเตเนโกร

หลังจากการล่มสลายของยูโกสลาเวียในปี พ.ศ. 2534-35 แต่เพลงเฮ้ ชาวสลาฟ ยังคงใช้เป็นเพลงชาติของสหพันธ์สาธารณรัฐยูโกสลาเวีย หลังจากที่เปลี่ยนชื่อประเทศใหม่เป็นเซอร์เบียและมอนเตเนโกร เมื่อ พ.ศ. 2546 ทั้งสองประเทศที่มีการใช้เพลงชาติใหม่ซึ่งมาแทนที่เพลงเฮ้ ชาวสลาฟ หลังจากการลงประชามติแยกประเทศเซอร์เบียและมอนเตรเนโกร เพลงนี้ยังคงเป็นเพลงชาติของทั้งสองประเทศอยู่ต่อไป
เพลงชาติมอนเตเนโกรมีชื่อว่า "ออยซวีเยทลามัยสกาซอรอ" ส่วนเพลงชาติเซอร์เบียมีชื่อว่า "บอเจ พราฟเด" บางครั้งอาจมีการใช้สลับกัน อย่างไรก็ดี ความพยายามนี้เกิดขัดข้องลงหลังจากพรรคประชาชนมอนเตเนโกร และ พรรคสังคมนิยมประชาชนมอนเตเนโกร นำเสนอเพลงชาติ และเพลงปลุกใจรักชาติของมอนเตเนโกรในอดีตคือ "โอนาโม, นาโม!" อย่างไรก็ตามเพลงเฮ้ ชาวสลาฟ ยังใช้เป็นเพลงชาติจนถึงปี พ.ศ. 2549 ซึ่งในปัจจุบันยังใช้เพลงนี้เป็นกลุ่มประเทศสลาฟอย่างไม่เป็นทางการ
สื่อ

เฮ สโลวากี (ขับร้อง)
บันทึกเสียงเมื่อ พ.ศ. 2473
เฮ สลาฟ (บรรเลง)
บรรเลงโดย วงดุริยางค์กองทัพเรือสหรัฐอเมริกา
แหล่งข้อมูลอื่น

เพลง"เฮ้ ชาวสลาฟ" เนื้อร้อง 3 ภาษา (ภาษาสโลวีเนีย, ภาษามาซิโดเนีย และภาษาเซอร์เบีย)
The story of Hej Slovaci, incl. an artistic translation of the original Slovak text เก็บถาวร 2001-11-28 ที่ Library of Congress Web Archives.
Links to audio files of the anthem (Download section, at the bottom of the page) เก็บถาวร 2006-06-24 ที่ เวย์แบ็กแมชชีน.
The site of the Slovenian organization Hervardi, which mentions the pre-Yugoslavian Slovenian version of Hey, Slavs, and also including a .MP3 of the rock version, as performed by their own band (they have a project, that consists in reviving old Slovenian songs).
คุกเข่า (ซิงเกิล)

"คุกเข่า" เป็นซิงเกิลของวงดนตรีค็อกเทล ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย ค็อกเทล ออกจำหน่ายในวันที่ 10 ตุลาคม พ.ศ. 2555 เพลงนี้ยังถูกรวมในอัลบั้มของ เดอะลอดส์ออฟมิสเซอรี ใน พ.ศ. 2557
มิวสิกวิดีโอ

มิวสิกวิดีโอ ถ่ายทำที่โรงงานผลิตน้ำบางเขน การประปานครหลวง ถนนประชาชื่น เริ่มโดยตัวเอกยืนท่ามกลางฝนตก แล้วนึกถึงผู้หญิงคนที่รัก ที่เคยกอด ด้วยความรู้สึกผิด แล้วนอนอยู่กับพื้น ก็ลุกวิ่งตามหาผู้หญิงที่รักที่ทิ้งเขาไปด้วยการสำนึกตนการทิ้งศักดิ์ศรีของตัวเอง เพื่อคุกเข่าร้องขอการให้อภัยจากคนรัก
การตอบรับ

เพลง คุกเข่า ได้ติดอันดับชาร์ตเพลงมาแล้วทั่วไทย และติด 1 ใน 10 อันดับบนกูเกิลชาร์ต ที่มีผู้ค้นหามากที่สุดในเว็บไซต์กูเกิล
| ชาร์ต (พ> ศ. 2555) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 2

| ชาร์ต (พ> ศ. 2556) | อันดับสูงสุด |
| --- | --- |
กูเกิล ชาร์ตท็อป 10: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 4
จีเอ็มเอ็ม มิวสิกฮิต ชาร์ตท็อป 10: 8
แหล่งข้อมูลอื่น

ฟังเพลงและเนื้อเพลง คุกเข่า เก็บถาวร 2014-03-20 ที่ เวย์แบ็กแมชชีน
มิวสิกวิดีโอ คุกเข่า - COCKTAIL
| ด ค กค็อกเทล |
| --- | --- |
 ปัณฑพล ประสารราชกิจ  ชวรัตน์ หรรษคุณาฒัย  เกริกเกียรติ สว่างวงศ์  ฟิลิปส์ เปรมสิริกรณ์ 
สตูดิโออัลบั้ม:  ค็อกเทล  36,000 ไมลส์อะเวย์ฟรอมเฮียร์  อินเดอะเมโมรีออฟซัมเมอร์โรมานซ์  เท็นเทาซันด์เทียส์  เดอะลอดส์ออฟมิสเซอรี  ค็อกเทล  เฟต 
ซิงเกิล:  "เวลา"  "เธอทำให้ฉันเสียใจ"  "ฉันร้องไห้เป็นหมื่นครั้งเพื่อมาเจอเธอ"  "งานเต้นรำในคืนพระจันทร์เต็มดวง"  "สาวเซี่ยงไฮ้"  "คุกเข่า"  "น้ำตาสุดท้าย"  "โปรดเถิดรัก"  "เธอ"  "คู่ชีวิต"  "ช่างมัน"  "กาลเวลาพิสูจน์คน"  "ทำดีไม่เคยจำ"  "ปรารถนาสิ่งใดฤๅ"  "โปรดฟังอีกครั้ง"  "เงาของเมื่อวาน"  "เรา"  "คิดถึงฉันหรือเปล่า"  "ในเงา"  "ดนตรีกาล"  "ไม่เป็นรอง" 
เพลง:  "พันธนาการ"  "ฮาร์ตเลส" 
เพลงที่ไม่ใช่ต้นฉบับ:  "ข้าน้อยสมควรตาย"  "หนังสือรุ่น"  "โลกแห่งความฝัน"  "แต่ปางก่อน"  "สวัสดีเจ้า" 
บทความที่เกี่ยวข้อง:  รายชื่อผลงาน  จีนี่เรคอร์ดส  ยีนแล็บ 
  หมวดหมู่:ค็อกเทล
การเรียนรู้แบบกึ่งมีผู้สอน

รูปแสดงตัวอย่างอิทธิพลของกลุ่มตัวอย่างที่ไม่มีฉลากกำกับต่อการเรียนรู้แบบกึ่งมีผู้สอน

    รูปด้านบนแสดงขอบเขตที่เป็นไปได้สำหรับการจำแนกประเภทโดยใช้ตัวอย่างที่มีฉลากกำกับเท่านั้น (วงกลมสีขาวและสีดำ)

    รูปด้านล่างแสดงขอบเขตของการจำแนกประเภทโดยใช้ตัวอย่างที่มีฉลากกำกับ (วงกลมสีขาวและสีดำ) และตัวอย่างที่ไม่มีฉลากกำกับ (วงกลมสีเทา)

    กระบวนการนี้สามารถมองได้ว่าเป็นการจับกลุ่มข้อมูล โดยใช้ข้อมูลที่มีฉลากกำกับติดอยู่แล้วเพื่อติดฉลากกำกับให้กับกลุ่มก้อนของข้อมูลที่ยังไม่มีฉลากกำกับ โดยพิจารณาขอบเขตและความหนาแน่นของกลุ่มก้อน
การเรียนรู้แบบกึ่งมีผู้สอน (semi-supervised learning) เป็นรูปแบบหนึ่งของการเรียนรู้ของเครื่องที่ใช้ข้อมูลที่มีฉลากกำกับจำนวนเล็กน้อยและข้อมูลที่ไม่มีฉลากกำกับจำนวนมากในระหว่างการฝึก การเรียนรู้แบบกึ่งมีผู้สอนอยู่ระหว่างการเรียนรู้แบบไม่มีผู้สอน (ข้อมูลการฝึกทั้งหมดไม่มีฉลากกำกับ) และ การเรียนรู้แบบมีผู้สอน (ข้อมูลการฝึกทั้งหมดมีฉลากกำกับ) การเรียนรู้แบบกึ่งมีผู้สอนมีจุดมุ่งหมายเพื่อบรรเทาปัญหาการที่ข้อมูลฝึกที่มีฉลากกำกับนั้นมีอยู่เพียงจำกัด
ปัญหา

ปัญหาที่เหมาะจะใช้การเรียนรู้แบบไม่มีผู้สอนนั้นจะเป็นปัญหาที่มีตัวอย่างที่ไม่มีฉลากกำกับอยู่เป็นจำนวนมาก และค่าใช้จ่ายในการทำตัวอย่างที่มีฉลากกำกับค่อนข้างสูง การเรียนรู้ของเครื่องสาขาอื่น ๆ บางสาขามีแรงจูงใจเช่นนี้เหมือนกัน แต่ใช้สมมติฐานและวิธีการที่แตกต่างกัน เช่น การเรียนรู้เชิงรุก และการเรียนรู้แบบมีผู้สอนแบบอ่อน
เมื่อใช้ตัวอย่างที่ไม่มีฉลากกำกับและตัวอย่างที่มีฉลากกำกับจำนวนน้อยร่วมกัน ความแม่นยำของการเรียนรู้อาจดีขึ้นได้อย่างมาก การได้รับข้อมูลที่ติดฉลากกำกับสำหรับปัญหาเฉพาะมักต้องใช้แรงงานที่มีทักษะ (เช่น การถอดเสียงคลิปเสียง) หรือทำการทดลองทางกายภาพ (เช่น การกำหนดโครงสร้างสามมิติของโปรตีน หรือการพิจารณาว่ามีน้ำมันหรือก๊าซอยู่ในส่วนจำเพาะ) ดังนั้นต้นทุนในการได้รับตัวอย่างที่มีฉลากจึงมักจะสูง และไม่สามารถได้รับชุดตัวอย่างขนาดใหญ่ที่มีฉลากครบถ้วนได้ ขณะเดียวกัน ต้นทุนในการได้รับตัวอย่างที่ไม่มีฉลากก็มักจะค่อนข้างต่ำ ในกรณีเช่นนี้ การเรียนรู้แบบกึ่งมีผู้สอนมีคุณค่าอย่างยิ่ง การเรียนรู้แบบกึ่งมีผู้สอนยังมีคุณค่าทางทฤษฎีในการสร้างแบบจำลองการเรียนรู้ของเครื่องและการเรียนรู้ของมนุษย์
วิธีการ

พิจารณาข้อมูลตัวอย่าง  l ตัวที่เป็นที่มีการแจกแจงเหมือนกันโดยเป็นอิสระต่อกัน  x_{1},\dots ,x_{l}\in X และฉลากกำกับข้อมูลนั้น  y_{1},\dots ,y_{l}\in Y และมีตัวอย่าง  u ที่ไม่มีฉลากกำกับ  x_{l+1},\dots ,x_{l+u}\in X การเรียนรู้แบบกึ่งมีผู้สอนจะทำการนำตัวอย่างเหล่านี้เข้ามาใช้ร่วมกันเพื่อให้ได้ประสิทธิภาพการจำแนกเชิงสถิติที่ดีกว่าการใช้แค่ตัวอย่างที่ไม่มีฉลากกำกับมาทำการเรียนรู้แบบมีผู้สอน หรือยอมไม่ใช้ฉลากกำกับเลยแล้วทำการเรียนรู้แบบไม่มีผู้สอน
การเรียนรู้แบบกึ่งมีผู้สอนอาจเป็นการเรียนรู้โดย การอนุมานถ่ายโอน หรือ การให้เหตุผลแบบอุปนัย วัตถุประสงค์ของการเรียนรู้แบบอนุมานถ่ายโอนคือการอนุมานฉลากกำกับที่ถูกต้องสำหรับตัวอย่างที่ไม่มีฉลากกำกับ  x_{l+1},\dots ,x_{l+u} จุดประสงค์ของการเรียนรู้โดยการให้เหตุผลแบบอุปนัยคือ การอนุมานแผนเชื่อมโยงความสัมพันธ์จาก  X สู่  Y
ประวัติศาสตร์

การเรียนรู้ด้วยตัวเองในการแก้ปัญหาแบบศึกษาสำนึก ถือเป็นการเรียนรู้แบบกึ่งมีผู้สอนที่เก่าแก่ที่สุด โดยเริ่มมีตัวอย่างการใช้งานตั้งแต่ช่วงปี 1960
กรอบการเรียนรู้เชิงอนุมานได้รับการเสนออย่างเป็นทางการโดย วลาดีมีร์ วัปนิค ในคริสต์ทศวรรษ 1970 และความสนใจในการเรียนรู้แบบอุปนัยโดยใช้แบบจำลองกำเนิดก็เกิดขึ้นในช่วงเวลาเดียวกันเช่นกัน
ความนิยมที่เพิ่มขึ้นของการเรียนรู้แบบกึ่งมีผู้สอนในยุคหลังมานี้เนื่องมาจากการที่ในทางปฏิบัติแล้ว โปรแกรมประยุกต์จำนวนมากสามารถรับข้อมูลที่ไม่มีฉลากกำกับได้ (เช่น ข้อความในหน้าเว็บ ลำดับโปรตีน หรือรูปภาพ)